උසාවි තීන්දුව අනුව ශ්රීලනිප නීත්යනුකූල ලේකම් දයාසිරි
අධිකරණයේ තීන්දුව ප්රකාරව දයාසිරි ජයසේකර මහතා කළ යුත්තේ ශ්රී ලංකා නිදහස් පක්ෂයේ විධායක සභාව කැඳවා පක්ෂයේ ඉදිරි දේශපාලන කටයුතු කරගෙන යෑම බව ශ්රී ලංකා නිදහස් පක්ෂයේ උප සභාපති රෝහණ ලක්ෂ්මන් පියදාස මහතා දිවයිනට පැවැසීය ඒ සඳහා ශ්රී ලංකා නිදහස් පක්ෂයේ හිටපු සභාපති මෛත්රිපාල සිරිසේන මහතාගේ පාර්ශ්වය පූර්ණ සහයෝගය ලබාදෙන බව ද උප සභාපතිවරයා සඳහන් කළේය අධිකරණ තීන්දුවත් සමග ශ්රී ලංකා නිදහස් පක්ෂයේ නීත්යනුකූල පක්ෂ ලේකම්වරයා දයාසිරි ජයසේකර මහතා බවත් ඒ අනුව ඔහු කළ යුත්තේ පක්ෂ දේශපාලන මණ්ඩලය රැස්කර එහි අනුමැතිය ඇතිව විධායක සභාව රැස්කිරීම බවත් උප සභාපතිවරයා සඳහන් කළේය ඒ අනුව පක්ෂයේ ඉදිරි ක්රියාමාර්ග ගැනීමට පක්ෂ ලේකම්වරයා ලෙස දයාසිරි ජයසේකර මහතාට අවස්ථාව තිබෙන බව ද උප සභාපතිවරයා වැඩිදුරටත් සඳහන් කළේය අරුණ බෝගහවත්ත